ไอซ์ ศรัณยู เศร้า คุณยายเสียช่วงโควิดระบาด สวด 1 คืน เก็บศพไว้ก่อน
ไอซ์ ศรัณยู นักรองหนุ่มชาวชัยนาท เศร้า สูญเสียคุณยาย วัย 94 ปี หลับไปเฉยๆ แต่เนื่องจากเป็นช่วงโควิด-19 ระบาด การสวดอภิธรรมบำเพ็ญกุศลทำได้ไม่สะดวก จึงเก็บศพไว้ 100 วันเวลา 19.00 น. วันที่ 13 เม.ย. ที่ศาลาแก้ว (ส้มจีน) วัดศรีวิชัยวัฒนาราม อำเภอเมืองชัยนาท นักร้องหนุ่ม ไอซ์-ศรัณยู วินัยพานิช และครอบครัว จัดสวดอภิธรรมศพ คุณยายปลิว ชาญณรงค์ อายุ 94 ปี ซึ่งจากไปอย่างสงบ แต่ด้วยสถานการณ์ไวรัสโควิด-19 ที่กำลังระบาด ทำให้บรรดาญาติสนิท คนในครอบครัว รวมถึงญาติผู้ใหญ่ ไม่สามารถมาร่วมงานได้ ทางครอบครัวตัดสินใจเก็บศพไว้ก่อน 100 วัน ครบกำหนดวันที่ 21 กรกฎาคม 2563 แล้วค่อยมากำหนดวันฌาปนกิจสำหรับผู้มาร่วมฟังสวด ทุกคนสวมแมสก์ป้องกันอย่างดี รวมถึงเว้นระยะห่าง เนื่องจากอยู่ในสถานการณ์การระบาดของ โควิด-19ด้าน ไอซ์-ศรัณยู วินัยพานิช เปิดเผยว่า เมื่อเช้าได้รับโทรศัพท์ว่า คุณยายเสีย โดยปกติที่บ้านมีกล้องวงจรปิด คุณแม่ดูกล้องวงจรปิด เห็นคุณยายยังแข็งแรง มีคุณป้าดูแลคุณยาย คุณป้าบอกว่า ตอนเช้าคุณยบายตื่นมาพูดคุยร่าเริงปกติดี เพราะเป็นปกติของยายตื่นเช้าและจะคุย แล้วก็เคลิ้มหลับไป ปกติคนสูงอายุก็งีบบ่อยๆ หลังจากนั้นพอจะปลุกมาทานอาหารเช้า แต่ท่านไม่ตื่นแล้วถือว่ายายไปสบายได้ปรึกษากับญาติผู้ใหญ่หลายๆท่านแล้ว คือคุณยายมีลูก 3 คน มีคุณแม่ คุณป้า และคุณน้า ซึ่งคุณป้า กับคุณน้าอยู่ต่างประเทศ และเป็นที่ทราบกันว่ามีสถานการณ์การระบาดของโควิด-19 การเดินทางอาจลำบากนิดหนึ่ง ทางญาติได้พูดคุยกัน และทำพิธีรดน้ำศพ สวดพระอภิธรรมศพคุณยาย 1 คืน แล้วเก็บศพไว้ 100 วัน
ไอซ์ ศรัณยู นักร้องหนุ่มชาวชัยนาท เศร้า สูญเสียคุณยาย วัย 94 ปี หลับไปเฉยๆ แต่เนื่องจากเป็นช่วงโควิด-19 ระบาด การสวดอภิธรรมบำเพ็ญกุศลทำได้ไม่สะดวก จึงเก็บศพไว้ 100 วัน
ตายช่วงโควิด,โควิด-19,ไอซ์ ศรัณยู,ไอซ์ ศรัณยู วินัยพานิช,ไอซ์ ศรัณยู ยายตาย,ข่าวทั่วไป